Document ID: 32008D0690

KOMISIJAS LĒMUMS
(2008. gada 4. augusts),
ar kuru groza Eiropas Parlamenta un Padomes Direktīvu 2001/109/EK un Komisijas Lēmumu 2002/38/EK par statistikas apsekojumiem, ko dalībvalstis veic par dažu augļu koku sugu stādījumiem
(izziņots ar dokumenta numuru K(2008) 4070)
(2008/690/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 19. decembra Direktīvu 2001/109/EK par dalībvalstīm veicamajiem statistiskajiem apsekojumiem nolūkā noteikt dažu augļu koku sugu stādījumu ražošanas potenciālu (1) un jo īpaši tās 1. panta 2. punkta trešo daļu un 4. panta 2. punktu,
tā kā:
(1)
Direktīvu 2001/109/EK, ar ko izveido dalībvalstīs apsekojamo sugu sarakstu, īstenoja ar Komisijas 2001. gada 27. decembra Lēmumu 2002/38/EK, kurā izklāstīti apsekojuma parametri un noteikts kods un pamatnoteikumi to datu transkripcijai mašīnlasāmā formā, kas saistīti ar dažu augļu koku sugu stādījumu apsekojumiem (2). Ar minēto lēmumu paredzēja nosakāmos ražošanas apgabalu ierobežojumus un to attiecīgos kodus, augļu sugas un šķirnes.
(2)
Tehnisku iemeslu dēļ Direktīva 2001/109/EK jāgroza, lai atjauninātu pielikumu.
(3)
Lēmuma 2002/38/EK I pielikums jāgroza, lai noteiktu ražošanas apgabalu ierobežojumus Bulgārijā un Rumānijā.
(4)
Šajā lēmumā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kas izveidota ar Padomes Lēmumu 72/279/EEK (3),
IR PIEŅĒMUSI ŠO LĒMUMU.
1. pants
Direktīvas 2001/109/EK pielikumu aizstāj ar šā lēmuma I pielikuma tekstu.
2. pants
Lēmuma 2002/38/EK I pielikumu groza, kā noteikts šā lēmuma II pielikumā.
3. pants
Šis lēmums ir adresēts dalībvalstīm.
Briselē, 2008. gada 4. augustā

Labels: 7
19
6